บาทเปิด 36.13/15 แนวโน้มอ่อนค่า
เงินบาทเปิด 36.13/15 แนวโน้มอ่อนค่าตามภูมิภาค มองกรอบ 36.10-36.30
5 ม.ค. 2559

เงินบาทเปิด 36.13/15 แนวโน้มอ่อนค่าตามภูมิภาค มองกรอบ 36.10-36.30
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 36.13/15 บาท/ดอลลาร์ ใกล้เคียงกับช่วงเย็นวานนี้ที่ปิดตลาดที่ระดับ 36.14/15 บาท/ดอลลาร์
วันนี้เงินบาทคาดว่าจะยังแกว่งอยู่ในกรอบแคบๆ เนื่องจากตลาดเงินของต่างประเทศเพิ่งเริ่มเปิดทำการในวันนี้ ขณะที่ข้อมูลตัวเลขเศรษฐกิจของสหรัฐฯ ที่ออกมายังไม่ค่อยโดดเด่นนัก อย่างไรก็ดีมองว่าเงินบาทวันนี้มีโอกาสอ่อนค่าได้ และเป็นไปตามทิศทางเดียวกับค่าเงินสกุลอื่นๆ ในภูมิภาค         "วันนี้บาทคงแกว่งในกรอบแคบๆ แต่ก็มีโอกาสอ่อนค่าลงได้อีกตามทิศทางของภูมิภาค ตัวเลขเศรษฐกิจสหรัฐฯ ก็ทรงๆ ไม่มีอะไรโดดเด่น" นักบริหารเงิน ระบุ
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 36.10-36.30 บาท/ดอลลาร์